Grzegorz Pasiut

Grzegorz Pasiut (s. 7. toukokuuta 1987 Nowy Targ, Puola) on puolalainen jääkiekkoilija, joka pelaa Valko-Venäjän Ekstraligan H'K Njoman Hrodnassa. Hän on pelipaikaltaan keskushyökkääjä.

Ura
Seuraura
Pasiut on KTH Krynican kasvatti. Hän debytoi seuran miesten joukkueessa vain 16-vuotiaana kaudella 2003–2004, jolloin Pasiut pelasi Polska Liga Hokejowassa 21 runkosarjaottelua tehopistein 3+1=4. Krynica putosi kauden päätteeksi 1. ligaan, jossa Pasiut vietti kauden 2004–2005. Kaudeksi 2005–2006 hän siirtyi pelaamaan taas pääsarjatasolle Cracovia Krakówin riveihin. Pasiut voitti kauden päätteeksi Puolan-mestaruuden. Kaudella 2006–2007 hän oli Krakówin toiseksi paras maalintekijä ja neljänneksi paras pistemies tehoilla 26+10=36. Pasiut sijoittui koko PLH:n maalipörssissä kolmanneksi. Hän voitti kauden päätteeksi pronssia.

Kaudella 2007–2008 Pasiut oli taas Krakówin toiseksi paras maalintekijä ja neljänneksi paras pistemies tehoilla 22+19=41. Hän jakoi PLH:n maalipörssin kahdeksannen sijan TKH Toruńin Przemysław Bomastekin ja Podhale Nowy Targin Milan Baranykin kanssa. Pasiut voitti kauden päätteeksi Puolan-mestaruuden, kuten myös seuraavan kauden 2008–2009 päätteeksi. Kausi 2009–2010 päättyi PLH:n hopeaan. Hän edusti Krakówia kauden aikana myös Continental Cupissa, kuten myös seuraavalla kaudella 2010–2011. Pasiut oli PLH:ssa joukkueensa kolmanneksi paras pistemies tehoilla 16+19=35. Hän voitti kauden päätteeksi Puolan-mestaruuden.

Pasiut siirtyi kaudeksi 2011–2012 GKS Tychyn paitaan. Hän oli joukkueen kolmanneksi paras pistemies tehoilla 13+18=31. Pasiut jakoi kevään 2012 karsintasarjassa tehoilla 7+4=11 Tychyn sisäisen pistepörssin voiton Adam Bagińskin kanssa, koko karsintasarjan maalipörssin voiton KS Torunin Milan Baranykin kanssa sekä tehotilaston voiton joukkuetoverinsa Łukasz Sokółin kanssa. Kauden 2012–2013 päätteeksi hän voitti pronssia. Kaudeksi 2013–2014 Pasiut palasi kasvattajaseuraansa KTH Krynicaan. Hän oli kauden päättyeessä tehoilla 9+19=28 joukkueen paras syöttäjä Marcin Koluszin kanssa sekä toiseksi paras pistemies Leszek Laszkiewiczin kanssa, jonka kanssa Pasiut jakoi myös Krynican sisäisen tehotilaston voiton lukemalla +23. Kesken kauden, marraskuussa 2013 hän kuitenkin siirtyi JKH GKS Jastrzębien joukkueeseen. Pasiut teki PHL:n runkosarjassa yhteensä tehot 25+34=59, joilla hän jakoi liigan maalipörssin kuudennen sijan Cracovia Krakówin Sebastian Kowalówkan kanssa ja pistepörssin seitsemännen sijan joukkuetoverinsa Leszek Laszkiewiczin kanssa. Pudotuspeleissä Pasiut jakoi Jastrzębien sisäisen piste- ja syöttöpörssin voiton Leszek Laszkiewiczin kanssa tehoilla 6+11=17, joilla he jakoivat PHL:n pistepörssin toisen sijan edellään vain KH Sanokin Samson Mahbod. Pasiut voitti kauden päätteeksi pronssia.

Kaudeksi 2014–2015 Pasiut palasi vuoden mittaisella sopimuksella Cracovia Krakówiin. Hän voitti tehoilla 21+29=50 joukkueen sisäisen piste- ja syöttöpörssin sekä jakoi sisäisen maalipörssin voiton Dennis McCauleyn kanssa. Pasiut jakoi PHL:n maalipörssin kahdeksannen sijan KH Sanokin Martin Vozdeckýn kanssa. Hän voitti myös Krakówin sisäisen tehotilaston lukemalla +35. Toukokuussa 2015 Pasiut teki joukkueen kanssa vuoden mittaisen jatkosopimuksen. Kaudella 2015–2016 hän jakoi Krakówin sisäisen tehotilaston voiton Maciej Kruczekin ja Patryk Wajdan kanssa. Pasiut voitti sekä Puolan-mestaruuden että Puolan cupin.

Pasiut siirtyi kaudeksi 2016–2017 vuoden mittaisella sopimuksella Valko-Venäjän Ekstraligan H'K Njoman Hrodnaan. Hän oli tehoilla 14+29=43 joukkueen toiseksi paras pistemies Janne Laakkosen jälkeen. Pasiut jakoi koko liigan pistepörssin viidennen sijan Junost Minskin Pavel Razvadouskin kanssa. Hän jakoi myös Nemanin sisäisen tehotilaston voiton Janne Laakkosen ja Sergei Dorofejevin kanssa lukemalla +32. Valko-Venäjän cupin alkusarjassa Pasiut oli joukkueen paras pistemies ja syöttäjä tehoilla 2+3=5 ja hän voitti Nemanin sisäisen tehotilaston lukemalla +5.

Maajoukkueura
Pasiut edusti Puolaa I-divisioonan MM-kilpailuissa vuosina 2007, 2008,
2010 ja 2011, joista vuoden 2007 turnaus päättyi lohkohopeaan ja vuosien 2008 ja 2010 turnaukset lohkopronssiin. Vuoden 2008 turnauksessa hän jakoi joukkueensa sisäisen syöttöpörssin voiton Krzysztof Zapałan ja Adam Bagińskin kanssa. Pasiutilla oli koko vuoden 2011 turnauksen paras aloitusprosentti (66,09%).

Pasiut pelasi myös IA-divisioonan MM-kilpailuissa vuosina 2015, 2016 ja 2017, joista kaksi ensimmäistä turnausta päättyi pronssiin. Valmennus valitsi hänet vuoden 2015 turnauksessa Puolan yhdeksi kolmesta parhaasta pelaajasta. Pasiut valittiin myös joukkueensa parhaaksi pelaajaksi. Vuosien 2016 ja 2017 turnauksissa hän toimi Puolan varakapteenina. Pasiut pelasi myös IB-divisioonan MM-kilpailuissa vuosina 2012, 2013 ja 2014, joista kaksi ensimmäistä turnausta päättyi hopeaan ja viimeisin turnaus kultaan sekä sarjanousuun IA-divisioonaan. Vuoden 2012 turnauksessa hän toimi Puolan varakapteenina. Pasiut pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa, joista ensimmäisessä turnauksessa hän jakoi joukkueensa sisäisen maalipörssin voiton kolmen muun pelaajan kanssa kahdella osumallaan.

Pasiut pelasi myös alle 20-vuotiaiden I-divisioonan MM-kilpailuissa vuosina 2005, 2006 ja 2007. Vuoden 2006 turnauksessa hän voitti Puolan sisäisen piste- ja syöttöpörssin tehoilla 3+3=6 sekä jakoi joukkueen sisäisen maalipörssin voiton Piotr Poziomkowskin kanssa. Pasiut oli myös vuoden 2007 turnauksessa Puolan paras maalintekijä Darius Gruszkan kanssa ja toiseksi paras pistemies hänen jälkeensä. Pasiut jakoi myös koko turnauksen tehotilaston voiton Tanskan Lars Ellerin kanssa lukemalla +6. Hän pelasi myös alle 18-vuotiaiden I-divisioonan MM-kilpailuissa vuosina 2004 ja 2005, joista jälkimmäisessä turnauksessa Pasiut oli Puolan paras pistemies ja maalintekijä tehoilla 6+1=7. Hän voitti myös koko B-lohkon piste- ja maalipörssin.

Muuta
Pasiutin isä Andrzej on toiminut Cracovia Krakówin apuvalmentajana Puolan pääsarjatasolla.

 Tilastot 
 2003–2004  KTH Krynica  Puola  21  3  1  4  6  -  -  -  -  -  U18d1  5  1  0  1  4 2004–2005  KTH Krynica  Puola I  -  -  -  -  -  -  -  -  -  -  U18d1  5  6  1  7  4                          JMMd1  5  0  1  1  0 2005–2006  Cracovia Kraków  Puola  46  7  12  19  14  -  -  -  -  -  JMMd1  5  3  3  6  8 2006–2007  Cracovia Kraków  Puola  45  26  10  36  20  -  -  -  -  -  JMMd1  5  3  3  6  6                          MMd1  5  2  0  2  2 2007–2008  Cracovia Kraków  Puola  61  22  19  41  66  -  -  -  -  -  MMd1  5  0  4  4  12 2008–2009  Cracovia Kraków  Puola  33  10  12  22  42  -  -  -  -  -   Cracovia Kraków II  Puola I  1  0  1  1  0  -  -  -  -  - 2009–2010  Cracovia Kraków  Puola  47  18  22  40  61  -  -  -  -  -  MMd1  5  1  0  1  2 2010–2011  Cracovia Kraków  Puola  30  16  19  35  63  10  6  7  13  29  MMd1  5  2  3  5  0 2011–2012  GKS Tychy  Puola  32  13  18  31  10  -  -  -  -  -  MMd1 B  5  1  2  3  4 2012–2013  GKS Tychy  Puola  28  6  13  19  26  12  2  7  9  4  OQ  3  2  0  2  4                          MMd1 B  5  0  0  0  0 2013–2014  KTH Krynica  Puola  18  9  19  28  12  -  -  -  -  -  MMd1 B  5  1  3  4  0   JKH GKS Jastrzębie  Puola  24  16  15  31  4  11  6  11  17  0 2014–2015  Cracovia Kraków  Puola  40  21  29  50  14  2  2  0  2  2  MMd1 A  5  1  2  3  2 2015–2016  Cracovia Kraków  Puola  36  16  25  41  28  3  0  2  2  0  OQ  3  1  1  2  4                          MMd1 A  5  3  1  4  0 2016–2017  H'K Njoman Hrodna  BXL  42  14  29  43  28  12  1  5  6  14  OQ  3  0  1  1  0                          MMd1 A  5  0  2  2  4 12 kautta  yhteensä  Puola  461  183  214  397  366  38  16  27  43  45 1 kausi  yhteensä  BXL  42  14  29  43  28  12  1  5  6  14

 Lähteet 

 Viitteet 

Luokka:Puolalaiset jääkiekkoilijat
Luokka:Vuonna 1987 syntyneet
Luokka:Elävät henkilöt